Deur die jaar reël die Hoërskool Ben Vorster verskeie akademiese verrykingsgeleenthede vir leeders.
Twee keer per jaar word beroepsuitstallings vir leerders gereël om hul keuses ten opsigte van verdere studie- en/of werksgeleenthede, te verbreed. Die eerste uitstalling vir Graad 12-leerders vind gedurende die eerste week van Maart plaas en die tweede uitstalling, dié vir Graad 11-leerders, gedurende die tweede week van Augustus. By beide uitstallings word Graad 9-leerders ook betrek om ‘n voorsmakie te kry van die verskeidenheid van studie-opsies en beroepe, veral met die oog op hul vakkeuse vir Graad 10 aan die einde van hul Graad 9-jaar.
HOI’s wat deelneem is onder andere Universiteite, Universiteite van Tegnologie, privaat kolleges en ander privaat instansies - plaaslik asook vanoor die hele Suid-Afrika.
Bonjourno Ben Vorster! Wat ‘n ongelooflike ervaring. Sewentien Vossies het Italië aangedurf en met verwondering teruggekeer! [ Lees meer . . . ]